Document ID: /roh_data/filtered/swiss_laws_in_ROHinterleaved.jsonl.gz/28302

This text was translated from DE into Rumantsch Grischun.

Die Post kann Sondermarken ohne Zuschlag herausgeben, insbesondere:a. für wichtige nationale oder internationale Veranstaltungen, Bestrebungen nationaler oder internationaler Institutionen sowie für Organisationen von grosser allgemeiner Bedeutung;b. um die schweizerische Mithilfe an internationalen Werken und Institutionen sozialer und kultureller Art zu bekunden;c. zur Ehrung verstorbener Persönlichkeiten aus dem In- und Ausland. Gesuche sind der Post frühzeitig einzureichen; diese entscheidet endgültig über die Gesuche. Gesuchstellerinnen und Gesuchsteller haben keinen Anspruch auf finanzielle Leistungen.

La Posta po edir marcas postalas spezialas senza supplement, particularmain:a. per occurrenzas impurtantas naziunalas u internaziunalas, per stentas d’instituziuns naziunalas u internaziunalas sco er per organisaziuns da gronda impurtanza generala;b. per manifestar l’agid svizzer ad ovras ed instituziuns internaziunalas da caracter social e cultural;c. per undrar persunalitads defunctas da la Svizra e da l’exteriur. Las dumondas ston vegnir inoltradas ad ura a la Posta; quella decida definitivamain davart las dumondas. Ils petents na pon betg far valair pretensiuns finanzialas.